
			FORORD

			

			Kjære deg som leser denne bok, 

			jeg ønsker at livet ditt blir fylt

			med mye glede og mange, 

			mange gode øyeblikk.

			
			At du finner din verdi

			og aldri ønsker noe under det, 

			for livet er ikke langt nok for 

			usikkerhet og dårlig selvfølelse.

			

			Måtte du lære deg din egen lykke 

			og akseptere den for hva den er,

			og alltid være stolt og sterk, 

			

			for den du er,

			er ingen andre.

			

			Måtte du gjøre en innsats for andre, 

			og lære gleden av fellesskap. 

			

			Jeg ønsker at vi står sterkere sammen

			og at det er en trygghet i det 

			å vite at man ikke er alene. 

			

			Måtte du alltid ha hjertevarme nok for alle 

			og lære å se andre mennesker for hva de er. 

			

			Måtte du møte dem med åpenhet, 

			for vi kjemper alle en kamp for en bedre hverdag, 

			så vis at du kan være forskjellen, 

			at du kan være bedre enn hva du var.

			

			Måtte du finne deg selv, 

			og ikke være redd for å gå ut, 

			være sårbar og utilpass. 

			

			For slik baner vi vei for hverandre, 

			og lager magi. 

